Det er vanlig å knytte fremveksten av kriminallitteraturen ikke bare til romantikkens skrekkfascinasjon, men også til utviklingen av det borgerlige samfunnet, der myndighetene ikke lenger oppfattes som undertrykkere, men som garantist for borgernes trygghet og eiendomsrett. Tidligere sympatiserte folkelige fortellinger med røveren, eksempelvis Robin Hood. I moderne krim, siden krim ble etablert som litterær sjanger på 1800-tallet, er målet og ikke minst leserens forventninger i hovedsak for den moderne kriminallitteraturen å avsløre og straffe forbryteren. Det gode overvinner det onde.